
Genåbningen af dansk økonomi er undervejs efter vinterens smittebølge og ned- 
lukninger. Det har ført til stigende aktivitet, der ifølge højfrekvente indikatorer 
blandt andet afspejles i et stigende privatforbrug og en faldende ledighed. Den 
fornyede fremgang i økonomien betyder, at BNP ventes at vokse med over 2 pct. 
i år og op mod 4 pct. i 2022, jf. tabel 1. 


Der er således udsigt til en markant genstart af aktiviteten i dansk økonomi efter 
coronapandemien medførte et fald på 2,7 pct. i 2020. Med de aktuelle udsigter 
ventes BNP i 2022 at overstige BNP-niveauet før coronapandemien, og konjunk- 
turerne i dansk økonomi skønnes omtrent normale i 2022. 


Den skønnede fremgang i dansk økonomi afspejles også i en forventning om sti- 
gende beskæftigelse, som i 2022 ventes at overstige niveauet umiddelbart før kri- 
sen. Gennemførte tiltag, herunder lønkompensationsordningen, har under coro- 
nakrisen været med til at fastholde personer i beskæftigelse og holde hånden un- 
der arbejdsmarkedet. Sammen med gode underliggende strukturer og et velfunge- 
rende arbejdsmarked har det bidraget til at mindske de samfundsmæssige omkost- 
ninger af pandemien og holde økonomien klar til ny fremgang. 


Tabel 1 
Nøgletal for dansk økonomi 


2019 2020 2021 2022 
Realvækst, pct. 
BNP 2,8 -2,7 21 3,8 
Privatforbrug 1,4 -1,9 2,4 4,4 
Offentligt forbrug” 1,2 -0,1 3,2 0,1 
Faste bruttoinvesteringer 2,8 21 13 4,0 
Eksport 5,0 -7,7 4,2 6,7 
Import 2,4 -4,8 4,8 5,8 
Prisudvikling, pct. 
Forbrugerpriser 0,7 0,4 11 ra 
Boligpriser 3,0 4,7 10,4 Se 
Timeløn i privat sektor 25 23 2,4 2,6 
Arbejdsmarked 
Beskæftigelse? (i alt, 1.000 personer) 3.003 2.981 2.988 3.025 
Beskæftigelse (ændring, 1.000 personer) 37 -22 6 37 
Bruttoledighed (i alt, 1.000 personer) 104 133 124 118 


1) Den offentlige forbrugsvækst i 2019 og 2020 er opgjort ved outputmetoden. Den skønnede offentlige 
forbrugsvækst i 2021-2022 er beregningsteknisk forudsat ens ved hhv. input- og outputmetoden. Opgjort ved 
inputmetoden inkl. afskrivninger udgør den offentlige forbrugsvækst 0,2 pct. i 2019 og 0,6 pct. i 2020. 

2) Beskæftigelsen er inkl. orlov. 


